Aleksanda wa Bergamo (alifariki 286/303) alikuwa askari wa jeshi la Roma ya Kale aliyeuawa kwa kukatwa kichwa wakati wa dhuluma ya Dola la Roma dhidi ya Wakristo. Tangu kale anaheshimiwa kama mtakatifu mfiadini. Sikukuu yake huadhimishwa tarehe 26 Agosti. Kufuatana na mapokeo ya karne za baadaye alikuwa afisa wa kikosi cha Thebe, kilichoongozwa na Morisi, kilijumlisha wanajeshi Waafrika elfu moja kutoka Misri ya kusini na Nubia waliotumwa Ulaya wakati wa Kaisari Maximiano wa Roma. Wengi wao walikuwa Wakristo. Huko Agaunum, karibu na mto Rhone, katika eneo la Uswisi wa leo, walipewa amri ya kujiandaa kwa mapigano dhidi ya waasi na kabla ya mapigano kutoa sadaka kwa Kaisari aliyeheshimiwa kama mungu mmojawapo. Wakristo hao walikataa kutoa sadaka hiyo. Kaisari alipopata habari hii akakasirika akatoa amri kuua kila askari wa kumi katika kikosi. Wakristo walipoendelea kukataa amri ilirudiwa hatimaye karibu kikosi chote kiliuawa pamoja na kiongozi chake Morisi. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko http://www.santiebeati.it/dettaglio/34250 "Bergamo's Festival for Saint Alexander", Best of Bergamo", August 9, 2010 Martyrologium Romanum Saints.SQPN: Alexander of Bergamo